มีตกขาวสีเขียวแล้วมีอะไรกับแฟนแบบไม่ได้ใส่ถุงยาง ผู้ชายจะติดเชิ้อไหมคะ ต้องรักษายังไงรึเปล่าคะ
สวัสดีค่ะ ตกขาวปกติควรจะเป็นสีขาวขุ่นๆเหมือนแป้งเปียก ปริมาณไม่มากนัก ไม่ก่อให้เกิดอาการระคายเคืองที่ช่องคลอดหากเป็นตกขาวที่ลักษณะสีผิดไปจากนี้ น่าจะมีการติดเชื้อของช่องคลอดหรือปากมดลูกได้ค่ะ ซึ่งเชื้อก่อโรคก็อาจจะเป็นได้ทั้งเชื้อรา เชื้อแบคทีเรีย เชื้อโพรโทซัว หรือเกิดจากการที่ช่องคลอดระคายเคืองกรณีมีการสวนล้างช่องคลอด เป็นต้นหากเป็นการติดเชื้อเช่นเชื้อกลุ่มแบคทีเรียเช่นหนองใน หรือโพรโทซัว ไปมีเพศสัมพันธ์ไม่ป้องกันด้วยถุงยางอนามัย ก็มีโอกาสที่จะทำให้เกิดการติดเชื้อไปสู่ฝ่ายชายได้ ซึ่งในผู้ชายอาการอาจจะไม่ชัดเจนมากนัก แต่ก็อาจจะมีปัสสาวะแสบขัดหรือหนองไหลจากปลายท่อปัสสาวะได้ควรไปพบแพทย์เพื่อทำการตรวจให้ได้การวินิจฉัยที่แน่ชัด และรักษาด้วยยาฆ่าเชื้อที่ตรงกับโรค ไม่ซื้อยาใดๆมากินหรือเหน็บเองเพื่อป้องกันการดื้อยา และควรพาฝ่ายชายไปรักษาด้วยค่ะ